**Ministru kabineta noteikumu projekta “Grozījums Ministru kabineta 2012.gada 24.jūlija noteikumos Nr.502 “Kārtība, kādā nodrošina revīzijas iestādes funkcijas Eiropas Ekonomikas zonas finanšu instrumenta un Norvēģijas finanšu instrumenta 2009.–2014.gada perioda vadībā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Ekonomikas zonas finanšu instrumenta un Norvēģijas finanšu instrumenta 2009.-2014.gada perioda vadības likuma 15.panta 4.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu projekta “Grozījums Ministru kabineta 2012.gada 24.jūlija noteikumos Nr.502 “Kārtība, kādā nodrošina revīzijas iestādes funkcijas Eiropas Ekonomikas zonas finanšu instrumenta un Norvēģijas finanšu instrumenta 2009.–2014.gada perioda vadībā” (turpmāk – noteikumu projekts) mērķis ir pagarināt Revīzijas iestādes funkciju veikšanas termiņu atbilstoši donorvalstu (Norvēģija, Islande, Lihtenšteina) lēmumam. Atbilstoši Eiropas Ekonomikas zonas finanšu instrumenta komitejas 2011.gada 13.janvārī apstiprināto noteikumu par Eiropas Ekonomikas zonas finanšu instrumenta ieviešanu 2009.—2014.gadā un Norvēģijas Ārlietu ministrijas 2011.gada 11.februārī apstiprināto noteikumu par Norvēģijas finanšu instrumenta ieviešanu 2009.—2014.gadā 7.14 panta 4.punktam izņēmuma gadījumā maksimālais projekta izdevumu attiecināmības periods ir pagarināms līdz 2017.gada 30.aprīlim (iepriekš noteiktais termiņš bija 30.04.2016.).Finanšu instrumenta birojs (turpmāk – FIB) 2015.gada 26.maija vēstulē informēja Finanšu ministriju par iespēju pagarināt programmas projektu īstenošanas termiņu līdz 2017.gada 30.aprīlim tiem programmas līgumiem par projektu īstenošanu, kas noslēgti un par kuriem līdz 2015.gada 15.septembrim ir iesniegta informācija donorvalsts informācijas sistēmā. Ņemot vērā iepriekšminēto un pamatojoties uz programmu apsaimniekotāju iesniegumiem Eiropas Ekonomikas zonas finanšu instrumenta un Norvēģijas finanšu instrumenta (turpmāk - EEZ/Norvēģijas finanšu instruments) vadošā iestāde izvērtēja un iesniedza FIB projektu pagarinājumu pieteikumus atsevišķās EEZ/Norvēģijas finanšu instrumentu īstenotajās programmās. FIB ar 2015.gada 13.oktobra vēstuli informēja Finanšu ministriju, ka visiem EEZ/Norvēģijas finanšu instrumentu projektiem, kuriem tika pieprasīts pagarinājums, tas arī tika piešķirts, tādejādi atbalstot pagarināt projektu īstenošanas termiņu līdz 2017.gada 30.aprīlim.Otrkārt, atbilstoši Eiropas Ekonomikas zonas finanšu instrumenta komitejas 2011.gada 13.janvārī apstiprināto noteikumu par Eiropas Ekonomikas zonas finanšu instrumenta ieviešanu 2009.—2014.gadā un Norvēģijas Ārlietu ministrijas 2011.gada 11.februārī apstiprināto noteikumu par Norvēģijas finanšu instrumenta ieviešanu 2009.—2014.gadā 5.12 panta 2.punkta 2014.gada jūlija grozījumiem un ņemot vērā, ka, pagarinot projektu īstenošanas termiņu tiek pagarināts arī programmas attiecināmības periods, maksimāli līdz 2017.gada 31.decembrim, tad noteikumu projekts paredz arī izmaiņas attiecībā uz noslēguma revīzijas ziņojuma un noslēguma deklarācijas iesniegšanas termiņiem, lai varētu nodrošināt donorvalstu prasības. Eiropas Ekonomikas zonas un Norvēģijas finanšu instrumentu Programmas slēgšanas vadlīnijās (publicētas 2016.gadā) Revīzijas iestādei ir noteikts termiņš - 2018.gada 31.decembris noslēguma ziņojuma un noslēguma deklarācijas iesniegšanai attiecībā uz programmām, kurām tika pagarināts īstenošanas termiņš. Līdz ar to nepieciešams veikt grozījumus 2012.gada 24.jūlija Ministru kabineta noteikumos Nr.502 “Kārtība, kādā nodrošina revīzijas iestādes funkcijas Eiropas Ekonomikas zonas finanšu instrumenta un Norvēģijas finanšu instrumenta 2009.–2014.gada perioda vadībā”, nosakot, ka Revīzijas iestāde pilda savas funkcijas līdz 2018.gada 31.decembrim.  |
| 3. | Projekta izstrādē iesaistītās institūcijas | Finanšu ministrija  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Līdzfinansējuma saņēmēji, sertifikācijas iestāde, aģentūras un programmas apsaimniekotāji, vadošā iestāde. |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā plānotos grozījumus Noteikumos, tiesiskais regulējums ļaus revīzijas iestādei veikt savas funkcijas par vienu gadu ilgāk, nodrošinot revīzijas iestādes funkcijas projektiem un programmām, kuriem ar FIB 2015.gada 13.oktobra lēmumu tika pagarināts īstenošanas termiņš, kā arī ļaus revīzijas iestādei iesniegt noslēguma ziņojumu un noslēguma izdevumu deklarāciju EEA/Norvēģijas finanšu instrumentu Programmu slēgšanas vadlīnijās paredzētajā termiņā – līdz 31.12.2018.  |
| 3. | Administratīvo izmaksu monetārs novērtējums | Fiskāli neitrāls |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar, jo attiecas tikai uz valsts pārvaldes iestādēm. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta īstenošanā ir iesaistīta Finanšu ministrija kā revīzijas iestāde, kura veiks pārbaudes Finanšu ministrijā kā vadošajā iestādē, Valsts kasē kā sertifikācijas iestādē, pie programmu apsaimniekotājiem, aģentūrās un Līdzfinansējuma saņēmējiem. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Noteikumu projektam nav ietekmes uz pārvaldes funkcijām un institucionālo struktūru. |
| 3. | Cita informācija | Nav |

Finanšu ministre D.Reizniece-Ozola